คือตอนแรกเป็นจุดเหลืองๆค่ะ ที่เต้านม พอผ่านไป 1 อาทิตย์เริ่มใหญ่ขึ้น เป็นรอยเขียว คล้ายๆพกช้ำค่ะ อยากรู้ว่าเกิดจากอะไร แล้วจะเป็นไรไหมคะ กลัวเป็นพวกมะเร็งเต้านม ซีสต์ไรงี้อ่ะค่ะ ไม่มีอาการเจ็บด้วยค่ะ แต่ถ้ากดลงที่ช้ำๆก็จะเจ็บนิดนึง แต่นิดเดียวค่ะ
สวัสดีค่ะ จุดเหลืองๆ ต่อมาเป็นรอยเขียว ที่ผิวหนังเต้านม อาจเป็น- แผลฟกช้ำ ซึ่งถือเป็นบาดแผล ที่เกิดจากการกระแทกหรือแรงกด จนทำให้เกิดการรั่วของเลือดออกจากเส้นเลือดเล็กๆ มาอยู่ในชั้นใต้ผิวหนัง โดยจะเห็นเป็นสีม่วงน้ำเงิน แล้วเปลี่ยนเป็นสีออกเขียวและกลายเป็นสีเหลืองน้ำตาล แล้วจะหายไปได้เองประมาณ 7-10 วัน- เป็นรอยของเส้นเลือดดำที่อยู่ในชั้นใต้ผิวหนัง ซึ่งหากเป็นคนผิวบาง ผิวขาว ก็อาจเห็นได้ชัด- หากคลำได้ก้อนใต้ผิวหนังร่วมด้วย ก็อาจเป็นซีสต์หรือก้อนเนื้องอกธรรมดาของเต้านมได้ ซึ่งก็ไม่ได้อันตรายอะไร หากมีขนาดเล็ก ก็ยังไม่จำเป็นต้องผ่าตัดออก สามารถติดตามอาการไปก่อนได้สำหรับมะเร็งเต้านมนั้น พบได้น้อยมากมากในคนอายุน้อย และอาการหลักคือจะคลำได้เป็นก้อน ก้อนโตขึ้นเร็ว และมักไม่ได้ทำให้มีอาการเจ็บในช่วงแรก นอกจากนี้อาจทำให้ผิวหนังของเต้านมมีรอยบุ๋ม หรือทำให้มีน้ำไหลจากหัวนมและหัวนมบุ๋มได้แนะนำควรสังเกตอาการไปก่อนค่ะ หากรอยเขียวยังคงขยายขึ้นอีกหรือมีอาการเจ็บมากขึ้น หรือคลำได้ก้อนที่เต้านม ก็ควรไปพบแพทย์เพื่อตรวจค่ะ ในระหว่างนี้ ก็ไม่ควรไปบีบนวดคลึงบริเวณที่เกิดรอยเขียว และไม่ควรทายาใดๆ ค่ะ